Държавен вестник, бр. 32, 2004 г., стр. 68

С Т Р .  68
Д Ъ Р Ж А В Е Н   В Е С Т Н И К
Б Р О Й  32
(2) Забранява се при извършване на хидрав-
лично изпитване:
1. създаване на налягане, по-високо от пред-
писаното в техническата документация;
2. ползване на манометри, които не са пре-
минали метрологична проверка.
Чл. 458. (1) При извършване на топлоизола-
ционни работи със стъклена, минерална или
шлакова вата, както и при сваляне на изолация
от същите материали работещите ползват пред-
пазни очила, противопрахова маска, ботуши и
дрехи от плътен плат.
(2) При използването на топлоизолационни
разтвори, в състава на които има водно стъкло,
се ползват гумени киселиноустойчиви ръкави-
ци и предпазни очила.
Чл. 459. (1) При ремонтни работи по съо-
ръжения и тръбопроводи със сваляне на топ-
лоизолация с азбест или азбестосъдържащи
материали подготвителните мероприятия се
съобразят с изискванията на Наредба № 12 от
1993 г. за санитарните правила при внос, про-
изводство и употреба на азбест и азбестосъ-
държащи материали и изделия (ДВ, бр. 98 от
1993 г.).
(2) Работещите по ремонта на съоръжения и
тръбопроводи по ал. 1 ползват: прахозащитни
очила, предпазни маски в противопрахово из-
пълнение от II група по БДС 7749-69, гумени
киселиноустойчиви ръкавици, гумени ботуши
и защитно облекло.
(3) Работите по ал. 1 се извършват по специ-
ална инструкция, съобразена с местните усло-
вия, с набелязани организационни и техничес-
ки мерки:
1. разрушаване на топлоизолация, съдържа-
ща азбест;
2. събиране на разрушената топлоизолация
и извозването є от абонатните станции до вре-
менни депа;
3. описание на условията за временното є
съхранение;
4. осигуряване на работещите с необходими-
те лични предпазни средства.
Чл. 460. Забранява се сваляне на изолация
чрез нанасяне на удари по стените на тръбопро-
води и съоръжения.
ДОПЪЛНИТЕЛНИ РАЗПОРЕДБИ
§ 1. Забранява се изпълнение на заповеди и
нареждания, които противоречат на този пра-
вилник, както и възлагане и изпълнение на
работи в неелектрически уредби и мрежи, за
които не са разработени вътрешни инструкции,
изисквани по този правилник.
§ 2. За неизпълнение и нарушение на този
правилник длъжностните лица носят админист-
ративно-наказателна отговорност съгласно
Кодекса на труда и Закона за административ-
ните нарушения и наказания, ако не подлежат
на по-тежко наказание.
§ 3. По смисъла на този правилник:
1. “Персонал” са лицата, които ръководят,
контролират, извършват работи и/или опера-
тивно обслужване на неелектрически уредби,
топлофикационни мрежи и хидротехнически
съоръжения.
2. “Оперативен (дежурен) персонал” са ли-
цата, които извършват непосредствени мани-
пулации с органи за управление и осъществя-
ват оперативен контрол и обслужване.
3. “Ремонтен персонал” са лицата, които
извършват техническо обслужване, ремонти,
настройки и изпитвания.
4. “Оперативно-ремонтен персонал” са ли-
цата от ремонтния персонал, които са специал-
но обучени и подготвени да извършват манипу-
лации с органите за управление на зачислените
им съоръжения за обслужване и ремонт.
5. “Аварийно-ремонтен персонал” са лицата
от ремонтния персонал, които извършват ава-
рийно-възстановителни работи.
6. “Помощен (спомагателен) персонал” са
лицата, които нямат право сами да извършват
работа в неелектрически уредби/мрежи и рабо-
тят с наблюдаващо лице.
7. “Издаващ наряд” е лицето, което писмено
нарежда извършването на работа с наряд, опре-
деля отговорните лица и необходимите техни-
чески мерки за безопасно извършване на въз-
ложената работа.
8. “Отговорен ръководител” е лицето, ко-
ето непосредствено участва при издаване на
наряд и ръководи и контролира целия процес
при извършване на работата—от допускане
на бригадата на работното място до закрива-
не на наряда.
9. “Изпълнител на работата” е лицето, на
което е възложено с наряд или с нареждане да
организира и ръководи трудовия процес при
извършване на работа от бригада в състав от
двама и повече работници.
10. “Допускащ до работа” е лицето от опера-
тивния/оперативно-ремонтния персонал, което
извършва обезопасяване и допускане на работ-
но място или допуска на обезопасено от друго
лице (обезопасяващ) работно място, бригада/
бригади до работа.
11. “Обезопасяващ работното място” е ли-
цето от оперативния/оперативно-ремонтния
персонал, на което е възложено да извърши
обезопасяване на работно място.
12. “Наблюдаващ” е лицето, което извършва
наблюдение и постоянен контрол над членове-
те на бригада/бригади, без право да изпълнява
каквато и да е работа.
13. “Неелектрическа уредба” е съвкупност
от машини, апарати, съоръжения, линии и спо-
магателното им обзавеждане, строителни кон-
струкции и сгради, предназначени за производ-
ство, преобразуване, пренос, разпределение и
използване на неелектрическа енергия.